Diari Oficial de la Generalitat Valenciana


Sumari del DOGV 7730, del 29-02-2016 (2016/1236)

Notificació de la sentència dictada en el procediment de guarda i custòdia número 107/2015.
-------------------------------------------------------------------------------------------

### Dades del document

Número de DOGV
:   7730

Data del DOGV
:   29-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1236


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 107/2015. [2016/1236]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia i aliments de fill menor no matrimonial no consensuat 000107/2015, seguides a instàncies de Simona Badiuca contra Octavian Nevolnicu, en situació de rebel·lia, en què, en data 19 de febrer de 2016, s'ha dictat sentència la part dispositiva de la qual diu així:  
  
«Dispositiva  
Estime la demanda plantejada per Simona Baduica contra Octavian Nevolnicu, declarat en rebel·lia, en què ha sigut part el ministeri fiscal, i és procedent adoptar les següents mesures definitives pel que fa a la filla en comú, G.:  
1. Ambdós progenitors exerciran la pàtria potestat sobre la menor, si bé s'atribueix a la demandant, Simona Baduica, l'exercici en exclusiva de la pàtria potestat i la guarda i custòdia de la menor.  
2. El demandat podrà tindre la menor en companyia seua un dissabte de cada mes, en horari d'11.00 a 19.00 hores, sempre que preavise que realitzarà la visita amb tres dies d'antelació.  
3. El pare haurà d'abonar, en concepte de contribució als aliments de la menor, la quantitat de 120 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat indicada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística, i contribuirà a les despeses extraordinàries abonant la meitat de les que s'acrediten i siguen necessàries o hagen sigut consensuades per les parts.  
4. No li és permés al pare traure del territori espanyol la menor, G. N., sense el permís per escrit de la mare o autorització judicial.  
Tot això sense fer una especial condemna en les costes d'aquest procediment.  
Contra aquesta resolució es pot interposar un recurs d'apel·lació que haurà d'interposar-se per escrit en el termini de 20 dies, amb l'expressió de la infracció comesa segons el parer de la persona recurrent, i s'acompanyarà un resguard que acredite haver efectuat el dipòsit de 50 euros en el compte de dipòsits i consignacions d'aquest jutjat obert en el Banco de Santander, llevat que la persona recurrent tinga concedit el benefici de justícia gratuïta. En cas de no efectuar-se el dipòsit, serà esmenable el defecte en el termini de dos dies, i no s'admetrà a tràmit si aquest no s'esmena.  
Aquesta és la meua sentència, que pronuncie, mane i firme.  
Publicació. La sentència anterior ha sigut llegida i publicada per la magistrada jutgessa que la subscriu, mentre celebrava audiència pública el mateix dia de la data. En done fe.»  
  
I perquè valga de notificació de forma deguda al demandat, Octavian Nevolnicu, en situació de rebel·lia i parador ignorat, expedisc i firme aquest edicte.  
  
València, 22 de febrer de 2016.- La lletrada de l'Administració de Justícia: Alicia Ordeig Rabadán.